钦定古今图书集成/历象汇编/历法典/第107卷 > 《新法历书五》 > 测算皆依黄道
## 钦定古今图书集成/历象汇编/历法典/第107卷 > 《新法历书五》 > 测算皆依黄道

日行由黄道中线，月与五星亦皆出入黄道内外，不行赤道。历家测天，若但用赤道仪所得经度宿次，尚非本曜在天之宫次。新法就其所得，又通以《黄赤通率表》，乃与天行密合。且月星之距赤极，古今不同，而其距黄极则皆终古如一。以此，新法日月五星皆依黄道起算，即恒星亦从黄极以定岁差。